तितली (२०१४ फ़िल्म)

तितली, 2014 की एक बॉलीवुड ड्रामा फिल्म है, जो कन्नू बहल द्वारा लिखित और निर्देशित है, और यश राज फिल्म्स के बैनर तले दिबाकर बनर्जी प्रोडक्शंस और आदित्य चोपड़ा द्वारा सह-निर्मित है। इसमें अभिनेता रणवीर शौरी, अमित सियाल, शशांक अरोड़ा, ललित बहल और शिवानी रघुवंशी प्रमुख भूमिकाओं में हैं।

तितली में, बहल एक ऐसे समाज की अस्थिरता को दिखाया है जहां फिल्म कई सामाजिक मुद्दों की तह खोलते हुए आगे बढती है। फिल्म की कहानी दिल्ली में कार लुटने का काम करने वाले तीन भाइयों की कहानी है जो गरीबी के कारण अपराध की दुनिया में चले जाते हैं और अब यह काम उनके लिये एक आम जिन्दगी का हिस्सा बन जाता है। 2014 की कान्स फिल्म फेस्टिवल के अन सर्टेन रिगार्ड सेक्शन में द डायरेक्टोरियल डेब्यू फिल्म का प्रीमियर हुआ, ट्रेलर 29 सितंबर 2015 को जारी किया गया था। यह फिल्म 30 अक्टूबर 2015 को भारत में रिलीज हुई थी।

पटकथा 
कहानी दिल्ली के एक लूटेरे परिवार जिसके मुखिया डैडी (ललित बहल) हैं और उनके तीन बेटे विक्रम (रणवीर शौरी), बावला (अमित सयाल) और तितली (शशांक अरोड़ा) हैं। परिवार का बिजनेस सिर्फ लूटमार का है जिसे घर के दोनों बड़े भाई विक्रम और प्रदीप तो आगे बढ़ाते हैं लेकिन सबसे छोटे तितली का इस काम में मन नहीं लगता और वो सब छोड़ छाड़ के आगे बढ़ जाना चाहता है। धंधे के चंगुल से छूटने की बेताब कोशिश में, तितली पुलिस चेकपोस्ट से पहले एक चोरी की कार को दुर्घटनाग्रस्त कर अपने भाइयों को धोखा देता है जो पुलिस के हत्थे चढ़ जाते है। उसका बडा भाई विक्रम, तितली पर लगाम लगाने और अपने गिरोह में एक महिला जोडने की योजना बना उसकी शादी नीलू से करा देता है। हालांकि, नीलू ने तितली से शादी कर तो लेती है, लेकिन उसका प्रिंस नाम के एक अमीर शादीशुदा व्यक्ति के साथ प्रेमा चलता रहता है। तितली पैसे लेकर नीलू को छोड देने का वादा करता है, साथ ही उसे अपने परिवार के चंगुल से निकालने की योजना बनाता है, लेकिन कुछ भी योजनाबद्ध नहीं होता है। अंत में, नीलू और तितली एक हो जाते हैं।

कलाकार 
 शशांक अरोड़ा - तितली के रूप में 
 शिवानी रघुवंशी - नीलू के रूप में
 रणवीर शौरी - विक्रम के रूप में 
 अमित सियाल - प्रदीप के रूप में 
 ललित बहल - डैडी के रूप में
 प्रशांत सिंह - प्रिंस के रूप में
 एकनूर चावला - बेटी के रूप में

बॉक्स ऑफिस
फ़िल्म ने अपने पहले सप्ताह में 1.75 करोड़ (यूएस$ 250,000) की कमाई की थी।

सन्दर्भ